text: Spøgelsesbilist på motorvejen ved Kolding
  12 juni 2011 kl. 09.06
  En patrulje fra Sydøstjyllands Politi blev i nat opmærksom på en spøgelsesbilist, der var på vej sydpå mod Haderslev i det nordgående spor.
  Bilisten blev tilsyneladende selv opmærksom på at der var noget galt. For kan kørte ind i nødsporet og stoppede. Det viste sig, da politiet nåede frem, at manden var islænding og godt beruset. Han blev anholdt og kørt i detentionen.
  Søndag morgen blev han løsladt igen og vil ikke blive sigtet for andet end spirituskørsel, medmindre det kan sandsynliggøres,
  at han har været til fare for andre trafikanter. 
  Søndag morgen havde politiet ikke hørt fra nogen, der havde mødt spøgelsesbilisten på motorvejen.
  